บาทเปิด 30.61/63 ทรงตัวไร้ปัจจัยหนุน
ธนาคารซีไอเอ็มบี ไทย รายงาน เงินบาทเปิด 30.61/63 ทรงตัวไร้ปัจจัยหนุน นักลงทุนยังรอผลประชุม บีโอเจ
20 ธ.ค. 2555

ธนาคารซีไอเอ็มบี ไทย รายงาน เงินบาทเปิด 30.61/63 ทรงตัวไร้ปัจจัยหนุน นักลงทุนยังรอผลประชุม บีโอเจ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.61/63 บาท/ดอลลาร์ ทรงตัวจากเย็นวานนี้ที่ระดับ 30.60/62 บาท/ดอลลาร์ เนื่องจากยังไม่มีปัจจัยเข้ามาส่งผลกระทบ 
"ค่าเงินบาททรงตัว เพราะไม่มีปัจจัยอะไร" นักบริหารเงินกล่าว 
ขณะที่นักลงทุนจับตาดูการประชุมของธนาคารกลางญี่ปุ่น(BOJ) ซึ่งจะเสร็จสิ้นในวันนี้ หลังจากพรรคเสรีประชาธิปไตย(LDP) ได้รับชัยชนะในการเลือกตั้งทั่วไป ซึ่งนายชินโสะ อาเบะ หัวหน้าพรรคเสรีประชาธิปไตย และว่าที่นายกรัฐมนตรีญี่ปุ่นได้แสดงเจตนารมณ์ว่าจะเรียกร้องให้ธนาคารกลางญี่ปุ่นใช้มาตรการผ่อนคลายการเงินเพิ่มเติม
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 84.29/30 เยน/ดอลลาร์ แข็งค่าจากระดับ 84.35/39 เยน/ดอลลาร์ ส่วนเงินยูโรอยู่ที่ระดับ 1.3225/3227 ดอลลาร์/ยูโร อ่อนค่าจากระดับ 1.3279/3281 ดอลลาร์/ยูโร
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.60-30.70 บาท/ดอลลาร์